**A két testületi ülés közötti események összefoglalója**

**Május 24.**

A BÁCSVÍZ Zrt. ülésén vettem részt Kecskeméten.

**Május 25.**

Jeleztem a Magyar Közút Nonprofit Zrt. felé a testületi ülésen megfogalmazott kritikákat.

Jeleztem a KDVVIZIG felé az erőmű körzetében fellépő bűzt, ami szintén testületi ülésen elhangzott kérés volt.

**Május 26.**

A Szabadszállási Gazdakör gyűlésén vettünk részt.

**Május 31.**

Kistérségi ülés volt Kunszentmiklóson.

**Június 1.**

Az önkormányzat személygépkocsijának visszahívásos javítására került sor Kunszentmiklóson.

Felmondtam a Falunapi szerződést a legnagyobb költségű zenekarral.

A Helytörténeti Egyesület egyik legújabb könyvének bemutatójára került sor a könyvtárban.

**Június 2.**

Hiánypótlás érkezett a ravatalozó elszámolásával kapcsolatban.

**Június 3.**

Az Őszirózsa Nyugdíjasklub megrendezte szokásos Dalos Találkozóját a Faluházban.

**Június 4.**

A trianoni békediktátum 103. évfordulójára emlékeztünk a református templomban és a Millenniumi Parkban.

**Június 5.**

Két babacsomagot adtunk át a védőnővel a szülőknek.

**Június 6.**

Beadtuk a ravatalozó hiánypótlását.

**Június 7.**

Az Opten Kft on-line előadásán vettem részt Szigetfű Edina kolléganővel.

**Június 8.**

Informális testületi megbeszélésre került sor.

**Június 12.**

Hajdú Beátával, az Aegopolis Kft. ügyvezetőjével egyeztettem a TOP+ és a MF pályázatok ügyében.

**Június 15.**

Zolnai Margit, Sirkó Tiborné, Szigetfű Edina és Rózsavölgyi Andrea köztisztviselőink Budapesten vettek részt továbbképzésen.

**Június 16.**

Szabadságon voltam.

**Június 19.**

Szabó Istvánnal és feleségével egyeztettünk a felső-szenttamási ingatlanuk kapcsán.

**Június 20.**

Az iskolánk tanévzáró ünnepségén vettem részt és adtam át szokás szerint az általam felajánlott könyveket a matematikából legjobban teljesítőknek.

**Június 21.**

Szokásunkhoz híven megtartottuk a Pedagógusnap-i köszöntést a Napsugár vendéglőben.

Tass, 2023. június 22.

Németh Gábor polgármester